**ДОГОВОР**

**№………...................г.**

Днес, ..............................2019 г., в гр. Перник, между:

**1.ОБЩИНА ПЕРНИК** , със седалище и адрес на управление гр. Перник, ул. „Св. Иван Рилски” № 1 представлявана от Вяра Церовска – Кмет, БУЛСТАТ 000386751, от една страна, наричана за краткост ВЪЗЛОЖИТЕЛ,

и

**2. ………………..**, със седалище и адрес на управление:………………., ЕИК ……………….., представлявано от ……………. -Управител, наричано по-долу ИЗПЪЛНИТЕЛ, се сключи настоящият договор на основание чл. 112, във връзка с чл. 20, ал. 3, т. 1 от ЗОП.

*Страните се споразумяха за следното:*

**І. ПРЕДМЕТ НА ДОГОВОРА**

**Чл.1.**ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу заплащане **„*Премахване на опасни сгради и обекти общинска и частна собственост, премахване на незаконни постройки или части от тях на територията на Община Перник* ”** при условията на този договор и съгласно Ценовото предложение, техническо предложение и изготвената количествено-стойностна сметка, които са неразделна част от Договора.

**ІІ. СРОКОВЕ ЗА ИЗВЪРШВАНЕ НА ДЕЙНОСТИТЕ.   
ПРИЕМАНЕ НА РАБОТАТА.**

**Чл. 2.** Срокът за изпълнение на договора е до изчерпване на финансовия ресурс, но не повече от 3 (три) години и започва да тече от датата на подписването му.

(2) Времето за реакция при аварийни ситуации е …………… минути, считано от момента на уведомяване за възникналата аварийна ситуация (съгласно офертата на изпълнителя).

**Чл. 3.** ИЗПЪЛНИТЕЛЯТ предава на ВЪЗЛОЖИТЕЛЯ, всеки един от обектите с изготвяне на двустранен протокол за действително извършени работи, като за целта ВЪЗЛОЖИТЕЛЯТ назначава комисия по приемането на обекта.

**ІІІ. ЦЕНА И НАЧИН НА ПЛАЩАНЕ**

**Чл. 4.** Цената за изпълнение на Договора е, както следва:

Цената за изпълнение на Договора, дължима от **ВЪЗЛОЖИТЕЛЯ** на **ИЗПЪЛНИТЕЛЯ** е в размер до:

**ОБЩАТА разполагаема стойност е, не повече от 60 000 (шестдесет хиляди) лв. без ДДС**

(2) Отделните видовете дейности ще се изпълняват при следните единични цени, предложени от ИЗПЪЛНИТЕЛЯ:

…………………………………………………………………………………………………………

(3) Единичните цени на отделните видове дейности по ал.2 от настоящия договор са окончателни за целия срок на договора и не подлежат на промяна .

(4) Възложителят възлага работата с възлагателни писма, при възникнала необходимост от предоставяне на услугата.

(5) Изпълнителя е длъжен да извършва дейности предмет на настоящата поръчка и при възникване на аварийна ситуация. При необходимост от аварийно възлагане, Възложителя, чрез упълномощен от него представител / дежурен в Община и др. служител/, възлага дейностите по телефон, факс, ел.поща или устно, като Изпълнителя е длъжен да предприеме действия по организация за отстраняване на аварията в рамките на срока за реакция, посочен в техническото предложение.

**Чл. 5.** Плащанията по настоящия договор ще се извършват по банкова сметка на ИЗПЪЛНИТЕЛЯ, както следва:

Банка: ………………………………………………………

IBAN: …………………..; BIC: ……………….

**Чл. 6.** ВЪЗЛОЖИТЕЛЯТ заплаща на ИЗПЪЛНИТЕЛЯ извършените видове работи остойностени по единични цени съгласно чл. 4, ал.2 за съответния вид дейност, предложени в ценовата оферта от ИЗПЪЛНИТЕЛЯ.

**Чл. 7.** (1) Възнаграждението по договора се заплаща от ВЪЗЛОЖИТЕЛЯ на база на представени от ИЗПЪЛНИТЕЛЯ отчетни документи (фактури, протокол за приемане на възложеното количество с възлагателно писмо с приложени към същия в това число и анализ на изпълнените дейности, с ценообразуващите показатели) в срок от 30 (тридесет) календарни дни от получаването им.

(2) Възнаграждението по ал.1 включва всички дейности и разходи на ИЗПЪЛНИТЕЛЯ свързани с обезопасяване на района, почистване и складиране на отпадъците за натоварване, механизация, натоварване, извозване и разтоварване на строителния материал, както и всички останали дейности, които произтичат за ИЗПЪЛНИТЕЛЯ от този договор.

**Чл. 8.** ВЪЗЛОЖИТЕЛЯТ дължи плащане само за действително възложени от него и извършени от ИЗПЪЛНИТЕЛЯ дейности предмет на договора, доколкото последните са изпълнени в съответствие с установените изисквания за пълнота,качество и безопасност.

**ІV. ПРАВА, ЗАДЪЛЖЕНИЯ И ОТГОВОРНОСТИ НА СТРАНИТЕ**

**А. НА ВЪЗЛОЖИТЕЛЯ**

**Чл. 9.** ВЪЗЛОЖИТЕЛЯТ се задължава:

**(1)** Да заплати уговорената по чл.4 от настоящия договор сума при условията, посочени в чл. 6 и чл. 7;

**(2)** Да осигури на ИЗПЪЛНИТЕЛЯ свободен достъп до обекта, за времето, предвидено за изпълнение на дейностите, предмет на настоящия договор;

**(3)** Да упражнява чрез свои представители инвеститорски контрол върху изпълняваните работи, предмет на договора;

**(4)** Да съдейства за изпълнението на договорените работи, като своевременно решава всички технически проблеми, възникнали в процеса на работа;

**(5)** Да определи служител за приемане на окончателно извършените СДР в срок до 5 дни след получаване на искане от ИЗПЪЛНИТЕЛЯ за приемане на изпълнението.

**(6)** Да приеме извършените СМР с двустранен протокол.

**Чл. 10.** ВЪЗЛОЖИТЕЛЯТ има право да проверява изпълнението на възложеното по силата на този договор по всяко време по начин, не затрудняващ работата на ИЗПЪЛНИТЕЛЯ.

**Чл. 11.** ВЪЗЛОЖИТЕЛЯТ не носи отговорност за действия и/или бездействия на ИЗПЪЛНИТЕЛЯ или неговите подизпълнители в рамките на обектите, в резултат на които възникват:

* Смърт или злополука, на което и да било физическо лице;
* Загуба или нанесена вреда на каквото и да било имущество в или извън обектите, вследствие изпълнение предмета на договора през времетраене на строителството.

**Б. НА ИЗПЪЛНИТЕЛЯ**

**Чл. 12.** ИЗПЪЛНИТЕЛЯТ се задължава:

1. се задължава да изпълни предмета на договора съгласно всички приложими нормативни изисквания, при точно спазване на техническите спецификации, включени в документацията по Обществената поръчка и/или в Офертата и/или в този Договор, както и да спазва указанията на ВЪЗЛОЖИТЕЛЯ, когато те са обосновани и дадени писмено.

2. поема и носи пълна отговорност за качественото и срочно изпълнение на дейностите по Договора;

3. отговаря за охраната и безопасността на труда.

4.извършва дейностите по договора по начин, който няма да накърнява или уврежда правата, интересите, доброто име и репутацията на ВЪЗЛОЖИТЕЛЯ.

5. поема пълна отговорност за опазване на околната среда и местата, ползвани от него.

6. организира и осъществява решаването на всички появили се по време на изпълнение на договора въпроси, свързани със съгласувания с другите заинтересовани страни.

7. осигурява и поддържа за своя сметка цялостно наблюдение и охрана на обектите на изпълнение на дейностите по договора по всяко време, като носи отговорност при посегателства.

8. предоставя и осигурява възможност за контролиране/проверка и приемане на изпълнените видове работи.

9. е длъжен да спазва точно приложимите нормативни разпоредби, регулиращи наемането на работници и служители и осигуряване на безопасни и здравословни условия на труд.

**Чл. 13.** ИЗПЪЛНИТЕЛЯТ няма право да се позове на незнание и/или непознаване на обекта, предмет на договора.

**Чл. 14.** Изпълнителят се задължава да осигури цялата необходима техника и персонал, необходими за изпълнение на дейностите по договора;

**Чл. 15.** ИЗПЪЛНИТЕЛЯТ е длъжен преди започване на изпълнението на каквито и да било работи по събаряне до неговото приключване, за своя сметка да вземе необходимите мерки за осигуряване на безопасност, вкл. за третите лица, като постави предупредителни знаци, подходящо осветление и др. подобни, съгласно изискванията на Законовите разпоредби.

**Чл. 16.** ИЗПЪЛНИТЕЛЯТ носи пълна отговорност за безопасността на всички видове работи и дейности на обекта, за безопасността на работниците и за спазване на правилата за безопасност и охрана на труда. Дейностите трябва да бъдат извършвани по такъв начин, че да не създават пречки, (освен ако това е обективно невъзможно да се постигне) за достъпа до улици, имоти и др. Всички разноски във връзка с изпълнението на това задължение са за сметка на ИЗПЪЛНИТЕЛЯ.

**Чл. 17.** ИЗПЪЛНИТЕЛЯТ се задължава да направи всичко необходимо по време на СДР, за да не допусне повреди или разрушения на инженерната инфраструктура в и извън границите на обектите, при осъществяване на действия по изпълнение на договора.

**Чл. 18.** В случай, че по своя вина ИЗПЪЛНИТЕЛЯТ причини вреди по предходната точка, то възстановяването им е за негова сметка.

**Чл. 19.** Ако за целите на изпълнението на договора се налага ИЗПЪЛНИТЕЛЯТ да ползва взривни, горивни или други опасни химически материали, представляващи заплаха за здравето и сигурността на населението, същият е длъжен да спазва стриктно действащите законови разпоредби в Република България.

**V. КОНТРОЛ И УКАЗАНИЯ**

**Чл. 20. (1)** ВЪЗЛОЖИТЕЛЯТ може по всяко време да осъществява контрол по изпълнението на настоящия договор, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност.

**(2)** Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако са нарушение на строителните правила и нормативи или водят до съществено отклонение от възложените работи.

**VI. ГАРАНЦИЯ ЗА ИЗПЪЛНЕНИЕ**

**Чл. 21.** При подписване на договора ИЗПЪЛНИТЕЛЯТ предоставя гаранция за изпълнение на договора в размер на 3 (три) на сто от от стойността на поръчката, без ДДС, представена под формата на безусловна и неотменима банкова гаранция.

**Чл.22.** (1**)** Гаранцията за изпълнение е валидна до подписването на получаването на разрешение за ползване на обекта, съгласно Наредба № 2 от 2003 г. за въвеждане в експлоатация на строежите в Република България.

(2**)** **ВЪЗЛОЖИТЕЛЯТ** не дължи лихви за периода, през който средствата са престояли законно при него.

(3**)** В случай на предстоящо изтичане на срока на валидност на Гаранцията за изпълнение на договора, **ИЗПЪЛНИТЕЛЯТ** предприема действия за нейното удължаване в срок, необходим за осигуряване на непрекъснатост на валидност на банковата гаранция.

(4) **ИЗПЪЛНИТЕЛЯТ** представя документа за удължаване на срока на валидност на банковата гаранция, в срок до 10 (десет) дни преди изтичането на срока й на валидност.

(5)В срок от 5 работни дни след констатиране на качествено извършените работи, съгласно подписан приемо-предавателен протокол между Възложителя и Изпълнителя за изпълнение на договора, съответната гаранция за изпълнение се освобождава.

**VІI. ПРИЕМАНЕ НА ИЗВЪРШЕНИТЕ СМР**

**Чл. 23.** Всеки конкретно възложен обект се счита окончателно предаден на ВЪЗЛОЖИТЕЛЯ с подписване на двустранен приемо-предавателен протокол за изпълнението на СДР.

**VІIІ.ОТГОВОРНОСТ ПРИ НЕИЗПЪЛНЕНИЕ**

**Чл. 24. (1)** При виновно некачествено извършване на дейностите, освен задължението за отстраняване на недостатъците, ИЗПЪЛНИТЕЛЯТ дължи и неустойка в размер на 20 % (двадесет процента) от стойността на общата сума по   
чл. 4 от настоящия договор.

**(3)** ВЪЗЛОЖИТЕЛЯТ има право да приспада начислените по ал. (1), неустойки от цената за изпълнение на договора или от която и да е друга сума, дължима на ИЗПЪЛНИТЕЛЯ по този договор.

**Чл. 25. (1)** Дължимите неустойки по чл. 24 не лишават ВЪЗЛОЖИТЕЛЯ от възможност да търси други обезщетения и/или да се възползва от други възможности, предоставени му от закона.

**(2)** Ако недостатъците, констатирани при приемането на дейностите от настоящия договор не бъдат отстранени в срок, даден от ВЪЗЛОЖИТЕЛЯ, ИЗПЪЛНИТЕЛЯТ дължи неустойка, удвоения размер на разноските за отстраняване на недостатъците.

**IX. ОТГОВОРНОСТ ЗА ВРЕДИ**

**Чл. 26. (1)** ИЗПЪЛНИТЕЛЯТ носи отговорност и се задължава да обезщети ВЪЗЛОЖИТЕЛЯ, за което и да е искане, претенция, процедура или разноска, направени във връзка с имуществени и неимуществени вреди, причинени на други участници в СДР и/или трети лица, при или по повод изпълнението на задълженията си по този договор.

**Х. ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл. 27.** При възникването на Форсмажорно обстоятелство изпълнението на задълженията по Договора и съответните насрещни задължения се спират за времетраенето на Форсмажорното обстоятелство.

**Чл. 28.** От датата на настъпването на Форсмажорното обстоятелство до датата на преустановяване на действието му, страните предприемат всички необходими действия, за да избегнат или смекчат въздействието на Форсмажорното обстоятелство и да продължат да изпълняват задълженията си по този Договор, които не са възпрепятствани от Форсмажорното обстоятелство.

**Чл. 29. (1)** Договорът се прекратява с:

1. изпълнението на всички задължения по този договор от страните;
2. по взаимно съгласие на страните, изразено в писмен вид;
3. при настъпване на обективна невъзможност за изпълнение на възложената работа;
4. писмено уведомление от ВЪЗЛОЖИТЕЛЯ при спиране на строително-монтажните работи с повече от 10 календарни дни по вина на ИЗПЪЛНИТЕЛЯ;
5. Когато са настъпили съществени промени във финансирането на договора, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата.

**(2)** В случай, че работата бъде спряна по обективни причини, които не могат да се вменят във вина на никоя от страните по договора, то неговото действие се прекратява с двустранен протокол. В този случай ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за извършената работа до прекратяване на договора.

**ХI. КОНФИДЕНЦИАЛНОСТ**

**Чл. 30. (1)** Всяка от страните по договора се задължава да не разпространява информация за другата страна, станала й известна при или по повод сключването на договора, включително в хода на изпълнението на договора.

**XII. НЕПРЕДВИДЕНИ ОБСТОЯТЕЛСТВА**

**Чл. 31**. **(1)** Страните по настоящия договор не дължат обезщетение за претърпени вреди и пропуснати ползи, ако те са причинени в резултат на непредвидени обстоятелства.

**(2)** „Непредвидени обстоятелства”са обстоятелства,които са възникнали след сключването на договора и не са резултат от действие или бездействие на страните ,които не са могли да бъдат предвидени при полагане на дължимата грижа и правят невъзможно изпълнението при договорените условия.

**Чл. 32. (1)** Страната, която не може да изпълни задължението си поради непредвидени обстоятелства, е длъжна в тридневен срок от настъпването й да уведоми другата страна писмено в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

**(2)** Ако страната, която е следвало да изпълни свое задължение по настоящия договор, е била в забава преди настъпване на непредвидени обстоятелства, тя не може да се позовава на тях за периода на забава преди настъпването й.

**Чл. 33. (1)** Не са налице непредвидени обстоятелства, ако съответното събитие е следствие на неположена грижа от страна на изпълнителя на СДР и при полагане на дължимата грижа то може да бъде преодоляно.

**(2)** Не представлява “Непредвидени обстоятелства” събитие, причинено по небрежност или чрез умишлено действие на страните или на техни представители и/или служители, както и недостигът на парични средства.

**(3)** Докато траят непредвидените обстоятелства, изпълнението на задълженията и свързаните с тях насрещни задължения се спира.

**ХIIІ. ДРУГИ УСЛОВИЯ**

**Чл. 34. (1)** Договорът е сключен с оглед пригодността за изпълнение на професионална дейност, икономическото и финансовото състояние, техническите възможности и професионалната квалификация на ИЗПЪЛНИТЕЛЯ**;**

**(2)** Страните нямат право да прехвърлят изцяло или частично правата и задълженията си по Договора.

**Чл. 35.** **(1)** Всички допълнително възникнали въпроси след подписването на договора и свързани с неговото изпълнение, ще се решават от двете страни в дух на добра воля с писмени споразумения, които не могат да променят съществено или допълват елементите на договора

**(2)** Страните могат да променят срока на договора, ако това се налага в резултат на непредвидени обстоятелства.

**Чл. 36.** Страните по настоящия договор ще решават споровете, възникнали при и по повод изпълнението на договора или свързани с договора, или с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

**Чл. 37.** Всички съобщения и уведомления между страните по този договор ще бъдат в писмена форма за действителност по един от следните начини:

* лично срещу подпис;
* по пощата – с писмо с обратна разписка, изпратено на посочените от ВЪЗЛОЖИТЕЛЯ или ИЗПЪЛНИТЕЛЯ адреси;
* чрез куриерска служба;
* по факс;

**Чл. 38.** За целите на този договор, адресите на страните са :

- На ВЪЗЛОЖИТЕЛЯ – гр. Перник, ПК 2300, пл. „Св. Иван Рилски” 1А,   
факс: 076/684308

- На ИЗПЪЛНИТЕЛЯ - …………………………………………………………………...

**Чл. 39.** Всяка от страните по настоящия договор е длъжна незабавно да уведоми другата при промяна на адреса си. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

**Чл. 40.** За неуредени с настоящия договор въпроси се прилагат разпоредбите на действащото законодателство на Република България.

Настоящият договор се състави в четири еднообразни екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ.

**Приложение:**

1. Техническо предложение
2. Ценово предложение от Изпълнителя.
3. Количествено-стойностна сметка
4. Техническа спецификация

|  |  |  |  |
| --- | --- | --- | --- |
| ЗА ВЪЗЛОЖИТЕЛЯ  Кмет:  Гл. счетоводител : | ……………………..  /ВЯРА ЦЕРОВСКА/  ……………………..  / Мария Благоева / | ЗА ИЗПЪЛНИТЕЛЯ  Управител: | …………………..  /…………………./ |